Kombanê ya Rojawanê Kurdistanî de Festîvala Domanan a Hîrêyine bi slogana‘‘ Azadîye domantîye de dest pêkena‘‘ ameye viraştene.
Sere de Minbic herêma Firatî ra bi desan domanê Kurd, Ereb, Çerkez û Tirkmenî ya pîya endamê dezgehanê sivîlan tewrê festîvale bîyî. Hemserekê Merkezê Kultur û Hunerî yê Kantonê Girê Spîyî Zekerîya Mihemedî ard ziwan ke festîvale semedê averşîyayîşê domanan gameka muhîme ya û amadekerdoxanê festîvale rê spas kerd.
Festîvale de Dibistanê Rojî yê Kobanê ra domananê Çerkezan govende pêşkêş kerde û domananê Minbicî zî deyîrî vatî. Festîvale de reyna resimê ke domanan viraştî û gureyê destê domanan zî ameyî pêramotene. Dima ra zî grûbê Şehîd Arîne û Şehîd Halîmî yê ke pabesteyê Merkezê Kultur û Hunerî yê Baqî Xidoyî yê bi deyîranê xo reng da festîvale.
